Skólaráðsfundur 22. maí 2020

Fundinn sátu Ingibjörg Gísladóttir og Sigurlinn María Sigurðardóttir sem fulltrúar nemenda, Karen Dögg Bryndísardóttir og Vera Sólveig Ólafsdóttir sem fulltrúar kennara og Halldór Páll Halldórsson, skólameistari, og Jóna Katrín Hilmarsdóttir, áfangastjóri (sem ritaði fundargerð). Fundurinn fór fram í Teams fjarfundarbúnaði.

1. Fundargerð síðasta fundar lesin upp og samþykkt af fundarmönnum.
2. Málefni nemenda. Engin erindi voru að þessu sinni á borði nemenda en Sigurlinn og Ingibjörg kynntu þau verk sem verið hafa á borði þeirra undanfarið. Enn er í umræðu og skipulagningu hjá stjórn nemendafélagsins hvort Mímingur verði áfram í útgáfu og þá verði jafnvel lögð meiri orka í að gefa út Mímisbrunn oftar en útgáfa hans hefur verið stopul undanfarin ár. En þó er enn óákveðið með hvaða hætti útgáfustarfsemi nemendafélagsins verður í framtíðinni. Nemendur tilkynndu að úthátíð nemendafélagsins, Bubba verði lögð niður þetta sumarið sökum ástandsins vegna Covid19.
3. Skóladagatal skólaársins 2020-2021. Skólameistari leggur fram drög að skóladagatali næsta skólaárs til umfjöllunar skólaráðs. Sérstaklega er kynnt nýjungin Heimavika þar sem þrír dagar annarinnar verða unnir í fjarvinnu eins og mikil reynsla er komin á í Covid19 faraldri. Í framhaldi þessara daga verður svo annarleyfi og verður þetta því heil vika sem nemendur dvelja heima hjá sér. Sú staða getur komið upp að heilli viku í viðbót verði bætt við í fjarvinnu sökum yfirgripsmikilla framkvæmda sem verða yfirstandandi næsta vetur á húsnæði skólans. Ráðgert er að skipta um klæðningu og alla glugga í aðalbyggingu skólans. Tekin verður ákvörðun um fundartíma mötuneytisráðs í upphafi haustannar þegar stundatafla fulltrúa nemenda verður ljós. Um einn fund hvort önn verður að ræða.
4. Covid19. Skólameistari og áfangastjóri hafa fundað reglulega með útskriftarefnum frá því að samkomubann var sett á. Skólameistari hefur haldið sinnt upplýsingaflæði til nemenda, forráðamanna með vikulegum upplýsingabréfum. Nemendur segja að frekar erfiðlega hafi gengið í upphafi fjarvinnu að skipuleggja námið en að svo hafi þetta bara gengið nokkuð vel. Almennt hafa nemendur þó saknað skólans og samverunnar.
5. Önnur mál. Ekkert borið upp.

Ekki fleira gert. Fundi slitið 10:45.